રિપોર્ટ અનુસાર ISIL તાજેતરમાં અફઘાનિસ્તાનમાં પોતાની પકડ મજબૂત કરવાની કોશિશમાં છે. હાલ પૂર્વી પ્રાંત કુનાર, નંગારહર અને નૂરિસ્તાન સાથે ઉત્તરના ફરિયાબ, સારી પુલ અને બદાખશન પ્રાંતમાં એક્ટિવ છે. હવે આ ગૃપ ગજની, કુંડુજ, લાગહમાન, લોગાર અને ઉરુજગનમાં વિસ્તરણની કોશિશમાં છે. આ સાથે જ કાબુલ, જલાલાબાદ અને હેરાતમાં કેટલાક સ્લીપર સેલ છે. રિપોર્ટ અનુસાર ISILના આશરે 3500થી 4000 આતંકીઓ છે. જેનો પ્રમુખ અબુ સૈય્યદ બાજુરી છે. તહરીક એ તાલિબાન પાકિસ્તાનના કેટલાક લોકો પણ આ સંગઠન સાથે જોડાયેલા છે. જે મધ્ય એશિયાના દેશ માટે ખતરો બની શકે છે.